b'\n_START_ARTICLE_\nRok Terkaj\n_START_SECTION_\n\xc5\xbdivljenje\n_START_PARAGRAPH_\n\xc5\xbde od rojstva \xc5\xbeivi v Savskem Naselju za Be\xc5\xbeigradom, pri svojih 17-tih letih pa se pri\xc4\x8dne ukvarjati z rapom. Najprej kot freestyler in battle MC, kjer je med bloki rapa za zabavo in spoznava svoje ve\xc5\xa1\xc4\x8dine. Pridru\xc5\xbei se v freestyle zasedbo Rodbine Trgav\xc5\xa1ek skupaj s \xc4\x8dlani (N\'toko, Bo\xc5\xa1tjan Gorenc - Pi\xc5\xbeama, Valterap, Dj Supastar)  in koncertira po Sloveniji, kasneje pa postane \xc4\x8dlan skupine Generacije 00 pod okriljem Fundacije Z Glavo na Zabavo. Njegovo umetni\xc5\xa1ko ime je izpeljanka priimka, saj ga doma, v Savskem naselju, kli\xc4\x8dejo Trkaj, brez e-ja._NEWLINE_Leta 2003 je prelomno leto, saj osvoji naziv prvaka v battle tekmovanju 8 Mile freestyle battle in nekaj mesecev za tem \xc5\xa1e na 2. freestyle prvenstvu v K4, kjer si zmago deli z N\'tokom. Kot zmagovalec si pribori mo\xc5\xbenost snemanja prvenca pri slovenski rap zalo\xc5\xbebi RapNika, kjer tudi izda prvenec V \xc4\x8casu Enga Diha.  Album je dobro sprejet, singla \xc2\xbbDihi z mano\xc2\xab\xc2\xa0in \xc2\xbbVse kar mam\xc2\xab\xc2\xa0zavzameta prvo mesto na radijskih postajah, oddaja Videospotnice ga nagradi za debitanta leta, sam pa si omisli prav posebno variacijo promocije svojega albuma. Na dan izzida albuma se odpravi pe\xc5\xa1 od Maribora do Ljubljane, kjer tudi ima svoj prvi samostojni nastop. Postane \xc4\x8dlan skupine Sami Norci in T-SET, vendar ne za dolgo, saj po enem letu raje nadaljuje solo kariero.\n_START_SECTION_\nHoja, popotovanja\n_START_PARAGRAPH_\nLeta 2004 se tudi odpravi na romarsko pot El Camino de Santiago, kjer je v mesecu dni prehodi 800 kilometrov. V intervjujih zapisuje, da na pe\xc5\xa1poti spozna samega sebe, po prihodu domov pa se vpi\xc5\xa1e na teolo\xc5\xa1ko fakulteto. Hojo \xc4\x8dez \xc5\xa0panijo je opravil \xc5\xa1e enkrat, leta 2009, kjer zapi\xc5\xa1e, da je \xc5\xa1lo tokrat bolj za sprehod in u\xc5\xbeivanje, kot spoznavanje samega sebe. V letu 2009 se odpravi tudi na hojo od Ljubljane do Sarajeva ter istega leta opravi tudi Kul Vinsko Turo, kjer se poda na ozemlje Jeruzalema, Ljutomerja, Ormo\xc5\xbea in spoznava tamkaj\xc5\xa1nje ljudi in navade. Za Kul Vinsko Turo tudi prejme najvi\xc5\xa1jo nagrado Slovenskega ogla\xc5\xa1evalskega festivala._NEWLINE_Leta 2011 je diplomiral na Teolo\xc5\xa1ki fakulteti v Ljubljani.\n_START_SECTION_\nRapostol\n_START_PARAGRAPH_\nLeta 2007 izda drugi album, ki se imenuje Rapostol. Ime albuma pomeni zvezanko dveh besed; \xc2\xbbRap+ Apostol\xc2\xab, namen albuma pa je - \xc5\xa1iriti rap med vse generacije. To stori s prepletanjem rapa in zimzelenih slovenskih popevk kot so; \xc2\xbbHej, hej Ljubljan\xc4\x8danke\xc2\xab, \xc2\xbbGvendolina\xc2\xab, \xc2\xbbNe vozi se s trolejbusom\xc2\xab, \xc2\xbbTa no\xc4\x8d je moja\xc2\xab. V pesmi \xc2\xbbPle\xc5\xa1\xc2\xab, ki zasede prvo mesto na radijskih postajah povzame obdobje zlatih let v tekstu, ki omenja znane pesmi in izvajalce zimzelene ere. _NEWLINE_Za album Rapostol dobi nagrado Diamant za najbolj\xc5\xa1ega mo\xc5\xa1kega izvajalca leta, za pesem \xc2\xbbSome of Them\xc2\xab\xc2\xa0pa skupaj z Zlatkom, Ballauom, BMD-jem ter King B-Fineom pod okriljem UNICEFA prejme nagrado Slovenskega Ogla\xc5\xa1evalskega Festivala - SOF ter pomaga la\xc4\x8dnim v Afriki. V letu 2008 je tudi nominiran za Viktorja na glasbenem podro\xc4\x8dju. Jure Longyka ga povabi v oddajo Iz\xc5\xa1tekani, kjer skupaj z bandom Rapostoli (Jani Hace, Gal Gjurin, Lovro Ravbar, Teo Collori, Janez Gabri\xc4\x8d, Denis Horvat, Simon Stojko, Bla\xc5\xbeka Oberstar, Anja Hrastov\xc5\xa1ek, Nina Mavrin) predstavijo bandovsko razli\xc4\x8dico glasbe v \xc5\xbeivo.\n_START_SECTION_\nPaso\xc5\xbe\n_START_PARAGRAPH_\nLeta 2010 izda nov album, ki se imenuje Paso\xc5\xbe in je v celoti posve\xc4\x8den doma\xc4\x8demu Savskemu naselju. Odlo\xc4\x8di se za izdajo v samozalo\xc5\xbebi, saj izpolni vse pogoje na zalo\xc5\xbebi RapNika. 10.4.2010 priredi tudi promocijsko zabavo Blok Party, kjer se zberejo prebivalci Savskega naselja na \xc5\xa1olskem igri\xc5\xa1\xc4\x8du. Nov album se ne prodaja v trgovinah, temve\xc4\x8d samo preko spletne strani in iz nahrbtnika, kot zapi\xc5\xa1e v enem izmed intervjujev. Album ne deluje na principu \xc2\xbbkupi, vzami\xc2\xab, temve\xc4\x8d na principu doniranja - \xc2\xbbkolikor si pripravljen dati za album, za toliko ga dobi\xc5\xa1."\n_START_SECTION_\nTekstopisec\n_START_PARAGRAPH_\nV letih 2007-2010 napi\xc5\xa1e mnogo besedil za ostale izvajalce, nekateri med njimi tudi prejmejo nagrade; Manca \xc5\xa0pik - Baila Baila kot zmagovalka pesmi MMS, Turbo Angels - Gremo na Bahame - Pesem poletja 2007, med drugim pa \xc5\xa1e za mnogo izvajalcev; Nina Pu\xc5\xa1lar, Omar Naber, Nu\xc5\xa1ka Dra\xc5\xa1\xc4\x8dek, Nu\xc5\xa1a Derenda, Sanja Grohar, Glam, XEQUTIFZ, \xc5\xa0pelca Kleinlercher, Gino...\n_START_SECTION_\nSodelovanja\n_START_PARAGRAPH_\nTrkaj je sodeloval z mnogimi umetniki kot so Gibonni, Planet Asia, Janez Bon\xc4\x8dina - Ben\xc4\x8d, Bor Gosti\xc5\xa1a, Alenka Godec, Nermin Pu\xc5\xa1kar, Jadranka Juras in Milenko Cvijetinovi\xc4\x87 - Yamakashi.'